Džiaze tik merginos

Džiaze tik merginos (, pažodžiui 'Kai kuriems tai patinka karšta') – 1959 m. JAV filmas, kriminalinė komedija, kurioje pagrindinius vaidmenis atliko Marilyn Monroe, Tony Curtis ir Jack Lemmon, antraplanius vaidmenis – George Raft, Pat O'Brien, Joe E. Brown, Joan Shawlee, Grace Lee Whitney ir Nehemiah Persoff. Režisierius, prodiuseris ir scenarijaus bendraautoris – Billy Wilder. Scenarijus grįstas 1935 m. Robert Thoeren ir Michael Logan prancūzų filmui „Meilės fanfaros“ („Fanfare d’amour“) parašytu scenarijumi.

 Siužetas 
1929 m. žiema, sausojo įstatymo laikai. Tapę mafijos žmogžudystės liudininkais, apsukrus saksofonininkas Džo (Joe) ir jo daug kentėjęs bičiulis Džeris (Jerry) paskubomis sukurpia greito pabėgimo iš Čikagos planą, kad išgelbėtų savo gyvybę. Persirengę moterimis, jie prisijungia prie merginų džiazo grupės ir įšoka į traukinį, važiuojantį į saulėtąją Floridą. Kol Džo apsimetinėja milijonieriumi, kad jį pamiltų seksualioji dainininkė Širdelė (Sugar), paskui Džerį sekioja tikras milijonierius. Padėtis darosi įtempta, artėja mafiozai.

 Aktoriai 

 Marilyn Monroe – Sugar „Kane“ Kowalczyk, ukulelininkė ir dainininkė
 Tony Curtis – Joe/„Josephine“, saksofonininkas
 Jack Lemmon – Jerry (Gerald)/„Daphne“, kontrabosininkas
 George Raft – Colombo „Blauzdinė“, mafiozas iš Čikagos
 Pat O’Brien – agentas Mulligan
 Joe E. Brown – Osgood Fielding III
 Nehemiah Persoff – „Mažasis Bonapartas“, mafiozas
 Joan Shawlee – Saldžioji Sju, orkestro dirigentė
 Dave Barry – ponas Bienstock, orkestro vadovas
 Billy Gray – Sig Poliakoff, Joe ir Jerry agentas Čikagoje
 Barbara Drew – Nellie Weinmeyer, Poliakoff’o sekretorė
 Grace Lee Whitney – Rosella (Fiddle)
 George E. Stone – Charlie „Dantų Krapštukas“, gangsteris, kurį nužudo Colombo „Blauzdinė“
 Mike Mazurki – „Blauzdinės“ pakalikas
 Harry Wilson – „Blauzdinės“ pakalikas
 Edward G. Robinson Jr. – Johnny Paradise, gangsteris, kuris nužudo Colombo „Blauzdinę“
 Beverly Wills – Dolores, trombonininkė ir Sugar kambariokė
 Al Breneman – pasiuntinukas (titruose nenurodytas)Al Breneman Remembers Marilyn 

 Kritikų atsiliepimai 
„Džiaze tik merginos“ sulaukė didelio kritikų pripažinimo ir yra laikomas vienu geriausių visų laikų filmų. Remdamasi 66 recenzijomis, įvertinimų apibendrinimo svetainė „Rotten Tomatoes“ filmui suteikė 94% reitingą ir davė 9,1/10 balo. Svetainėje prieita prie vieningos kritinės nuomonės: „Džiaze tik merginos“ – žvitrus, sąmojingas farsas, kuris niekada neprailgsta“.

 Apdovanojimai ir nominacijos 
Ceremonijos dataApdovanojimasKategorijaNominantaiRezultatas  1959 m. rugsėjo 6 d. Venecijos filmų festivalis „Auksinis liūtas“„Džiaze tik merginos“  1959 m. gruodisNacionalinės recenzijų tarybos apdovanojimai10 geriausių filmų„Džiaze tik merginos“   1960 m. vasario 6 d. Amerikos režisierių gildijos apdovanojimasŽymus vaidybinio filmo pasiekimasBilly Wilder  1960 m.BAFTA Geriausias filmas iš bet kurio šaltinio„Džiaze tik merginos“  Geriausias užsienio aktoriusJack Lemmon  1960 m. kovo 10 d.„Auksinis gaublys“Geriausias kino aktorius – komedija arba miuziklasJack Lemmon  Geriausia kino aktorė – komedija arba miuziklasMarilyn Monroe Geriausias filmas – komedija arba miuziklas„Džiaze tik merginos“  1960 m. balandžio 4 d. „Oskaras“Geriausias režisieriusBilly Wilder  Geriausias aktoriusJack Lemmon Geriausiai adaptuotas scenarijusBilly Wilder, I. A. L. Diamond Geriausia kinematografija – nespalvotas filmasCharles Lang Geriausias meninis įforminimas – nespalvotas filmasTed Haworth (meno režisierius), Edward G. Boyle (dekoracijos) Geriausias kostiumų dizainas – nespalvotas filmasOrry-Kelly  1960 m. gegužės 6 d.Amerikos scenaristų gildijos apdovanojimaiGeriausias komedijos scenarijusBilly Wilder, I.A.L. Diamond 1960 m. rugsėjo 28 d.Laurel apdovanojimas Geriausia moters komedinė vaidybaMarilyn Monroe (II vieta)  Geriausia vyro komedinė vaidybaJack Lemmon (II vieta)  Geriausia komedija„Džiaze tik merginos“ (III vieta)   1960 m. Bambi apdovanojimai Geriausias aktoriusTony Curtis (II vieta) 
Amerikos kino institutas filmą įtraukė į šiuos sąrašus:

 2000 m: 100 juokingiausių amerikiečių filmų per 100 metų Amerikos kino instituto vertinimu – 1 vieta
 2005 m.: 100 įžymiausių citatų per 100 metų iš amerikiečių filmų Amerikos kino instituto vertinimu:
 Osgood Fielding III: „Ką gi, niekas nėra tobulas“ – 48 vieta
 2007 m.: 100 geriausių amerikiečių filmų per 100 metų Amerikos kino instituto vertinimu (10-o jubiliejaus redakcija) – 22 vieta

1989 m. Kongreso biblioteka filmą įtraukė į Nacionalinį filmų registrą. Amerikos scenaristų gildija filmo scenarijui suteikė 9-ą vietą tarp geriausių kada nors parašytų scenarijų.

 Nuorodos 
 Filmo „Džiaze tik merginos“ ištrauka („YouTube“ kanalas, anglų k.)

 Išnašos 

Kategorija:1959 filmai
Kategorija:Komedijos
Kategorija:Kriminaliniai filmai
Kategorija:JAV filmai